Αποστρατιωτικοποιημένη Ζώνη Κορέας

H Αποστρατιωτικοποιημένη Ζώνη Κορέας (AZK) (κορεατικά: 한반도 비무장 지대, Χάντσα: 韓半島非武裝地帶, διεθνής ονομασία: Korean Demilitarized Zone,  DMZ) είναι μία εδαφική λωρίδα που διαχωρίζει σε δύο μέρη την Κορεατική Χερσόνησο. Η ΑΖΚ, δημιουργήθηκε ως αποτέλεσμα της Συμφωνίας Παύσης Πυρών του 1953, η οποία, ουσιαστικά, τελείωσε και τον Πόλεμο στην Κορέα. Η ΑΖΚ ξεκίνησε να χρησιμοποιείται από τις 27 Ιουλίου του 1953 και αποτελεί ουδέτερη ζώνη, μεταξύ της Νότιας Κορέας και της Βόρειας Κορέας. Επίσης, οριοθετεί και τα σύνορα αυτών των δύο χωρών, διαχωρίζοντας περίπου στη μέση τη χερσόνησο. 

Η ΑΖΚ, φτιάχτηκε με την εμπλοκή της Βόρειας Κορέας, της Κίνας και τα Ηνωμένα Έθνη. Η λωρίδα που σχηματίστηκε εκεί, έχει έκταση 250 χιλιόμετρα στο μήκος και τέσσερα χιλιόμετρα στο πλάτος. Στην ΑΖΚ, υπάρχει και ο γνωστός Κοινός Χώρος Ασφάλειας, στον οποίο τα δύο κράτη συναντιούνται και διαπραγματεύονται, το οποίο βρίσκεται στη Δυτική μεριά της λωρίδας. Ανά τα χρόνια της ύπαρξης της λωρίδας, έχουν λάβει χώρα διάφορα περιστατικά, που, ακόμα, οδήγησαν στον θάνατο στρατιωτών, μέχρι και πολιτών κι από τις δύο πλευρές. Αν και αποστρατιωτικοποιημένη περιοχή, ακριβώς πέρα από τη λωρίδα και στη νότια και στη βόρεια πλευρά, υπάρχουν τα πιο βαριά στρατιωτικοποιημένα σύνορα στον κόσμο.  

Η ΑΖΚ ήταν μέσα στα πιο σημαντικά μέρη διεξαγωγής περιστατικών κατά τη διάρκεια του Ψυχρού Πολέμου, καθώς και το μοναδικό κατάλοιπο του. Ο Κοινός Χώρος Ασφάλειας, ήταν το μοναδικό πέρασμα από τη μία χώρα στην άλλη, αν και το 2007, δημιουργήθηκε και δεύτερος τέτοιος χώρος, που έκλεισε όμως το 2008, καθότι σκοτώθηκε ένα Νοτιοκορεάτης τουρίστας. Μετά τη δημιουργία της ζώνης και οι δύο Κορέες, έφτιαξαν τα χωριά της ειρήνης, ορατά κι από τις δύο πλευρές, στα οποία υπάρχουν αντίστοιχα και οι σημαίες τους, της Νότιας φτάνει τα 98 μέτρα και της Βόρειας τα 160 μέτρα, η οποία είναι (ως το 2014) η τέταρτη υψηλότερη στον κόσμο. Αυτά τα δύο χωριά, χρησιμοποιήθηκαν για προπαγανδιστικό σκοπό κι από τους δύο, δείχνοντας η μία πλευρά στην άλλη τι διαθέτει, μάλιστα λέγεται ότι στη Βόρεια Κορέα είναι τελείως ακατοίκητο. Το 2019, ο Ντόναλντ Τραμπ, έγινε ο πρώτος πρόεδρος των Ηνωμένων Πολιτειών που πάτησε στην πλευρά της Βόρειας Κορέας, μαζί με τον Κιμ Τζονγκ-ουν. 
 

Τόσο η Βόρεια Κορέα όσο και η Νότια Κορέα διατηρούν ειρηνικά χωριά στις δυο πλευρές της ΑΚΖ. Στο Νότο, το Daeseong-dong διοικείται σύμφωνα με τους όρους της ΑΚΖ. Οι χωρικοί ταξινομούνται ως πολίτες της Δημοκρατίας της Κορέας, αλλά απαλλάσσονται από την καταβολή φόρων και άλλων αστικών απαιτήσεων, όπως η στρατιωτική θητεία. Στα βόρεια, το Kijŏng-dong διαθέτει μια σειρά από έντονα βαμμένα, πολυώροφα κτίρια και διαμερίσματα από χυτό σκυρόδεμα με ηλεκτρικό φωτισμό. Αυτά τα χαρακτηριστικά αντιπροσώπευαν ένα άνευ προηγουμένου επίπεδο πολυτέλειας για τους αγροτικούς, Βορειοκορεάτες τη δεκαετία του 1950. Η πόλη ήταν προσανατολισμένη έτσι ώστε οι φωτεινές μπλε στέγες και οι λευκές πλευρές των κτιρίων να ήταν τα πιο διακριτικά χαρακτηριστικά όταν τα βλέπει κανείς από ψηλά. Ωστόσο, με βάση τον έλεγχο με σύγχρονους τηλεσκοπικούς φακούς, έχει υποστηριχθεί ότι τα κτίρια είναι απλές κατασκευές από σκυρόδεμα χωρίς γυάλινα παράθυρα ή ακόμη και εσωτερικά δωμάτια, σε μια προσπάθεια να διατηρήσουν την ψευδαίσθηση της δραστηριότητας.

Παραπομπές

Εξωτερικοί σύνδεσμοι 

 Touring the DMZ in South Korea What it's like to stand at the border, 2017
 U.S. Army official Korean Demilitarized Zone image archive
 Washington Post Correspondent Amar Bakshi travels to the Korean Demilitarized Zone... And uncovers the world's most dangerous tourist trap, January 2008.
 Status and ecological resource value of the Republic of Korea's De-militarized Zone
 Tour Of DMZ on YouTube. Dec. 2007
 Tour of DMZ from the DPRK on YouTube, 2016
 360 degree tour of DMZ from the DPRK on YouTube, 2016
 DMZ Forum: Collaborative international NGO focusing on promoting peace and conservation within the Korean DMZ region
 ABCNews/Yahoo! report/blog on the DMZ
 The World’s Most Dangerous Border – A Tour of North Korea’s DMZ Visiting the DMZ from Pyongyang.
 Photo of road linking DPRK to Paju, ROK
 International Boundary Study No. 22 – May 24, 1963 Korea “Military Demarcation Line” Boundary 

Σχέσεις Βόρειας Κορέας-Νότιας Κορέας
Ψυχρός Πόλεμος
Αποστρατιωτικοποιημένες ζώνες
Κυβέρνηση της Βόρειας Κορέας
Στρατός της Βόρειας Κορέας
Στρατιωτική ιστορία της Κορέας
Διεθνή σύνορα
Κυβέρνηση της Νότιας Κορέας
Στρατός της Νότιας Κορέας
Επακόλουθα Πολέμου της Κορέας